Novi muzej u Vašingtonu
Naionalni mol u Vašingtonu dobija novi, dugo očekivanl muzej posvećen istoriji Afroamerikanaca. 
Posle decenije planiranja, na Nacionalnom molu u Vašingtonu počinje da se gradi Muzej afroameričke istorije i kulture. Predsednik Obama, bivša prva dama Lora Buš i druge poznate ličnosti, prisustvovali su svečanom polaganju kamena temeljca nedaleko od Vašingtonovog obeliska. Obama je rekao da je muzej krunski dragulj za buduće generacije, kojima pripadaju i njegove dve kćeri. Kongresmen i bivši lider borbe za građanska prava Džon Luis, godinama se borio da pridobije zakonodavce da usvoje muzejski projekat. Kada muzej koji će koštati 500 miliona dolara bude otvoren 2015, očekuje se da će njegova zgrada bronzane boje da privlači više od tri miliona posetilaca godišnje. To će biti najveći muzej na svetu posvećen Afroamerikancima. Posetioci će u njemu moći da vide hiljade predmeta, kaže Loni Banč, direktor muzeja. Osoblje muzeja je do sada prikupilo 20 hiljada istorijskih predmeta i dokumenata iz cele zemlje. Bez obzira što će izložbe da obuhvate celokupnu afroameričku istoriju, posebna pažnja će biti posvećena instituciji ropstva, bolnom poglavlju američke istorije. Banč kaže da će smitsonijenov muzej u Vašingtonu podstaći ljude da posete stotine drugih, lokalnih afroameričkih muzeja u zemlji. Zvaničnici Smitsonijena kažu da muzeju, kada bude završen, predstoji gugačak put podučavanja budućih generacija o afroameričkoj istoriji.